**ПОКРАЈИНСКИ СЕКРЕТАРИЈАТ ЗА ФИНАНСИЈЕ**

**ИНФОРМАЦИЈА**

**О ОСТВАРЕНИМ ПРОСЕЧНИМ НЕТО ЗАРАДАМА**

 **У ПЕРИОДУ ЈАНУАР – ДЕЦЕМБАР 2014. ГОДИНЕ У РЕПУБЛИЦИ СРБИЈИ**

Нови Сад, фебруар 2015. године

**1. ПРОСЕЧНЕ НЕТО ЗАРАДЕ по запосленом**

Један од показатеља економске и привредне развијености свакако су и просечне нето зараде по запосленом. У овом поглављу анализиране су просечне нето зараде (у даљем тексту: просечне зараде) на нивоу Републике Србије и на нивоу статистичких територијалних јединица, нивоа НСТЈ 2 - региони и НСТЈ 3 - области, у оквиру Региона Војводинe.

**1.1. просечне зараде по регионима (нстј 2)**

На основу података Републичког завода за статистику[[1]](#footnote-1), просечна зарада у Републици Србији у периоду **јануар-децембар**  2014. године, износила је 44.530 динара, а што се може видети из Табеле 1, дате у прилогу Информације.

Посматрано по регионима просечна зарада је износила у:

1. Београдском региону – 55.429 динара,
2. Војводини – 43.092 динара,
3. Региону Јужне и Источне Србије – 38.270 динарa и
4. Региону Шумадије и Западне Србије – 37.504 динара.

Посматрано у односу на републички просек, **изнад** републичког просека била је само просечна зарада у **Београдском региону** и то за **10.899** динара, или за **24,5%.**

У свим осталим регионима, просечна зарада била је **испод** републичког просека. Тако је просечна зарада у:

1. Војводини била за 1.438 динара, односно за 3,2% испод републичког просека,
2. Региону Јужне и Источне Србије – за 6.260 динара, односно за 14,1% испод републичког просека и
3. Региону Шумадије и Западне Србије – за 7.026 динара, или за 15,8% испод републичког просека.

У односу на **2013**. годину, просечна зарада **у Републици Србији** је **повећана** за **598** динара, или за **1,4%.**

**Сви региони** забележили су номинални **раст** просечне зараде и то:

1. Београдски регион – за 1.326 динара или 2,5%,
2. Регион Јужне и Источне Србије – за 484 динара или 1,3%,
3. Војводина – за 157 динара или 0,4% и
4. Регион Шумадије и Западне Србије – за 79 динара или 0,2%.

Уколико се узме у обзир остварени индекс потрошачких цена од 102,9[[2]](#footnote-2), може се констатовати да је просечна зарадау 2014. годинибила **реално мања** у односу на 2013. годину, како **на нивоу** **Републике Србије** и то за **1,5%,** тако и у **свим регионима**:

1. Београдском региону – за 0,4%,
2. Региону Јужне и Источне Србије – за 1,6%,
3. Војводини – за 2,5% и у
4. Региону Шумадије и Западне Србије – за 2,6%.

**1.2. просечне зараде НА НИВОУ ОБЛАСТИ (НСТЈ 3) У ВОЈВОДИНИ**

Посматрано по **областима** просечна зарада у 2014. години је износила у:

1. Западнобачкој области – 37.614 динара,
2. Севернобанатској области – 38.653 динара,
3. Сремској области – 38.706 динара,
4. Средњoбанатској области – 39.690 динара,
5. Севернобачкој области – 39.748 динара,
6. Јужнобанатској области – 46.155 динара и
7. Јужнобачкој области – 47.315 динара.

Од седам области у Војводини, **у пет** области просечна зарада је била **испод** републичког просека, и то у :

1. Западнобачкој области – за 6.916 динара, или за 15,5%,
2. Севернобанатској области – за 5.877 динара, или за 13,2%,
3. Сремској области – за 5.824 динара, или за 13,1%,
4. Средњoбанатској области – за 4.840 динара, или за 10,9% и
5. Севернобачкој области – за 4.782 динара, или за 10,7%.

Просечна зарада **изнад** републичког просека остварена је у **две** области и то у:

1. Јужнобачкој области – за 2.785 динара, или за 6,3% и
2. Јужнобанатској области – за 1.625 динара, или за 3,6% .

Уколико узмемо у обзир **индекс потрошачких цена** и посматрамо остварене зараде у 2014. години у односу на зараде у 2013. години, можемо констатовати да је зарада у свим областима у Војводини, **реално** **смањена** и то у:

1. Западнобачкој области – за 4,7%,
2. Средњобанатској области – за 4,2%
3. Јужнобанатској области – за 3,6%,
4. Јужнобачкој области – за 2,5%,
5. Севернобанатској области – за 0,9%
6. Сремској области – за 0,7% и
7. Севернобачкoj области – за 0,7%

**1.3. просечне зараде по општинама и градовима**

Посматрано по општинама и градовима у Војводини, **најнижу** просечну зараду остварила је општина **Пландиште** – **28.452** динара, а **највишу** општина **Вршац** – **52.237 динара**, што значи да је однос зарада био 1 : 1,8.

Просечна зарада у општини **Пландиште** била је за **16.078 динара,** или за **36,1% испод** републичког просека, а у општини **Вршац** за **7.707** динара, или за **17,3% изнад** републичког просека.

Зараду **изнад** просека Републике Србије остварило је **7 јединица** локалне самоуправе и то 2 града и 5 општина:

1. Вршац – за 7.707 динара, или за 17,3%,
2. **Панчево** – за 5.666 динара, или за **12,7%**,
3. **Нови Сад** – за 5.645 динара, или за **12,7%**
4. Беочин – за 5.611 динара, или за 12,6%,
5. Бачка Паланка– за 3.735 динара, или за 8,4%,
6. Пећинци – за 3.429 динара, или за 7,7% и
7. Апатин – за 214 динара, или за 0,5%.

Просечну зараду **испод** републичког просека остварило је **38** јединица локалне самоуправе и то 4 града и 34 општине. Посматрано на нивоу градова, зарада испод републичког просека остварена је у:

1. Сомбору – за 9.013 динара, или за 20,2%;
2. Суботици – за 3.867 динара, или за 8,7%;
3. Сремској Митровици – за 3.346 динара, или за 7,5% и
4. Зрењанину – за 1.869 динара, или за 4,2% .

Посматрано у односу на 2013. годину, **номинални** **раст** просечне зараде у Војводини бележи **27 јединица** локалне самоуправе и то **четири града**, Нови Сад, Суботица, Сремска Митровица и Зрењанин и **23 општине**.

Остала два града, **Сомбор и Панчево**, као и 16 општина у Војводини забележили су **пад** номиналног износа просечне зараде и то у распону од 0,04% у општини Врбас, до 20,6% у општини Житиште.

Уколико се узме у обзир индекс потрошачких цена, може се закључити да је **реалан раст** просечне зараде забележен код **10 локалних самоуправа** и то само код 10 општина и кретао се у распону од 0,1% у општини Кањижа, до 10,1% у општини Сремски Карловци.

Реалан пад просечне зараде забележен је код 35 локалних самоуправа и то код свих **6 градова** и код 29 општина, а што се може видети из Табеле 2 која је дата у прилогу Информације.

1. **ПРОСЕчне зараде у месецу ДЕЦЕМБРУ 2014. ГОДИНЕ**

Просечна зарада у месецу **децембру** 2014. године у **Војводини** износила је **49.438** динара и у односу на месец **новембар 2014**. године (*42.874 динара*), **већа** је за 6.564 динара или **за 15,3%.**

Просечна зарада у децембру 2014. године у Војводини била је **за** 532 динара, или за **1,1% испод** републичког **просека**. На нивоу Републике Србије просечна зарада у децембру 2014. износила је 49.970 динарa.

Кретање зарада по месецима у Републици Србији, Војводини, и Београду, може се видети из следећег графикона:

* 1. **ПРОСЕЧНЕ ЗАРАДЕ ПО СЕКТОРИМА ДЕЛАТНОСТИ**

Посматрано по секторима делатности[[3]](#footnote-3) **највиша** просечна зарада у **месецу децембру 2014**. године на нивоу Републике Србије остварена је у **сектору Финансијске делатности и делатност осигурања** – **102.806** динара и била је око четири пута већа од **најниже**, која је забележена у сектору **Услуге смештаја и исхране – 25.873** динара. Просечне зараде по секторима делатности на нивоу Републике Србије и региона могу се видети у Табели 3, у прилогу Информације.

**Највиша** просечна зарада **у Војводини** остварена је у **сектору Финансијске делатности и делатност осигурања** - **120.575** динара и била је преко **5** пута већа од **најниже** зараде остварене у сектору **Услуге смештаја и исхране – 23.804** динара, а што се може видети из следећег графичког приказа.

1. **КОНСТАТАЦИЈЕ И ОЦЕНЕ**

На основу података Републичког завода за статистику, **просечна нето зарада** **у Републици** Србији у периоду **јануар-децембар** 2014. године, износила је **44.530** динара. Посматрано по регионима просечна зарада је у Београдском региону износила - 55.429 динара, **у Војводини – 43.092** динара, у Региону Јужне и Источне Србије – 38.270 динара и у Региону Шумадије и Западне Србије – 37.504 динара.

Изнад републичког просека била је само зарада у Београдском региону и то за **10.899** динара, или за **24,5%**.

У свим осталим регионима, просечна зарада је била **испод** републичког просека. У Војводини је била за 1.438 динара, односно за 3,2% испод републичког просека, у Региону Јужне и Источне Србије за 6.260 динара, односно за 14,1% и у Региону Шумадије и Западне Србије за 7.026 динара, или за 15,8%.

У односу на 2013. годину просечна зарада у Републици Србији је номинално повећана за 598 динара, или за 1,4%. **Сви региони** забележили су номинални **раст** просечних зарада. У Војводини зараде су номинално порасле за свега 157 динара или за 0,4%.

Међутим, уколико се узме у обзир остварени индекс потрошачких цена од 102,9, може се констатовати да је просечна зарада2014. године **реално смањена** у односу на 2013. годину, како **на нивоу** **Републике Србије** (*за 1,5%),* тако и у **свим регионима.** У **Београду** просечна зарада је реално **смањена** за **0,4%,**  **у** Региону Јужне и Источне Србије за 1,6%, у Војводини за 2,5% и у Региону Шумадије и Западне Србије за 2,6%.

Посматрано на нивоу **области** у Војводини **највишу** просечну зараду у 2014. години остварили су запослени у **Јужнобачкој области** – **47.315** динара, а **најнижу** запослени у **Западнобачкој области** – **37.614** динара.

У **пет области** Региона Војводине просечна зарада је била испод републичког просека. Изнад републичког просека једино су биле просечна зарада у Јужнобачкој области – за 2.785 динара, или за 6,3% и у Јужнобанатској области – за 1.625 динара, или за 3,6%.

Посматрано **по локалним самоуправама**  у Војводини,  **најнижу** просечну зараду у 2014. години имали су запослени у општини **Пландиште – 28.452** динара, а **највишу** у општини **Вршац – 52.237** динара.

Просечну зараду **изнад** просека Републике Србије остварило је само **7 јединица** локалне самоуправе и то 2 града – **Панчево и Нови Сад** и 5 општина - Вршац, Беочин, Бачка Паланка, Пећинци и Апатин.

Посматрано **по секторима делатности** **највиша** просечна зарада у месецу **децембру 2014. године** у Војводини остварена је у сектору **Финансијске делатности и делатност осигурања** - **120.575** динара и била је преко 5 пута већа од **најниже** зараде остварене у сектору **Услуге смештаја и исхране – 23.804** динара.

1. Зараде по запосленом у Републици Србији по општинама и градовима, број 15 од 26.01.2015. године - Саопштење ЗП 14. [↑](#footnote-ref-1)
2. Индекси потрошачких цена за децембар 2014. године („Сл. гласник РС“, бр 3/2015). [↑](#footnote-ref-2)
3. Републички завод за статистику, Просечне зараде, по секторима КД2010 и НСТЈ2 [↑](#footnote-ref-3)